**32-MAVZU: APPARAT PEDIKYURI**

**Reja:**

1. Apparat pedikyuri tushunchasi.
2. Apparat pedikyuri afzalliklari.
3. Apparat pedikyurini bajarish texnikasi.

Maxsus uskuna yordamida oyoq terisi va tirnoqlarni parvarish qilishga apparat pedikyuri deyiladi. Bunda klassik uslubda bo‘lgani kabi dag‘al teri va qadoqlar o‘tkir asboblar bilan kesilmaydi, balki silliqlanadi. Uskuna daqiqasiga 30–50 ming marta aylanish tezligiga ega keskich (freza)lar bilan ishlaydi. Ular terining o‘lik qismini yumshoqlik bilan olib tashlaydi va sog‘lom teriga zarar yetkazmaydi.

Apparat pedikyuri afzalliklari:

* Xavfsizlik – klassik uslubda bo‘lgani kabi, terining tasodifan kesilishi yoki boshqa shikastlanishlar xavfi yo‘q;
* Noziklik – nozik va nafis teri egalari va hatto bolalar uchun ham mos;
* Gigiyena – zamburug‘ bilan kasallanish ehtimoli yo‘q, chunki teriga hech qanday zarar yetkazilmaydi;
* Uzoq muddatli natija – uskuna yordamida silliqlangandan so‘ng, teri uzoq muddat yumshoq bo‘lib turadi. Klassik pedikur har 2–3 hafta amalga oshirilishi lozim. Apparat pedikurini esa, o‘rtacha har 4–5 haftada bir marta amalga oshirilsa ham bo‘ladi.

Apparat pedikyurini amalga oshirish uchun bizga uskuna bilan birga quyidagi qo‘shimchalar kerak bo‘ladi:

* tirnoqning haddan tashqari o‘sib ketgan chetini davolash uchun kichik diametrli apparat pedikyur qo‘shimchalari (nozul);
* kutikula va yon rolik uchun igna shaklidagi va sharsimon burmalar (borlar);
* qadoqlarni olib tashlash uchun katta diametrli qo‘shimchalar (nozul).

Uskunadan tashqari, bizga vanna kerak bo‘ladi. Shuningdek, tirnoqlar uchun yumshoq baf, namlantiruvchi va oziqlantiruvchi krem kerak. Rangli dekorativ qoplamalarni ham esdan chiqarmaslik kerak.

**Uskunani ishlatish texnologiyasi.**

Uskunadan qoydalanish vaqtida intensivlikni tanlash muhim ahamiyatga yega. Agar frezani juda qattiq bossangiz, teriga zarar yetkazishingiz mumkin. Shuningdek harakat yo‘nalishi ham muhim ahamiyatga ega. Tajribali ustalar maslahati:

* mashg‘ulotda keskichlarning aylanish tezligini tavsiya etilgan tezlikdan pastini tanlang;
* nozulni ishlov beriladigan joyga 35 daraja burchak ostida joylashtiring;
* kutikulani tirnoq uzunligi bo‘ylab, tirnoq markazidan yon valiklarga qarab ishlov bering;
* keskich sirpanib ketmasligi uchun, aylanishiga teskari tomonga qarab harakatlantiring;
* kesgichni qattiq bosmang va uni bir joyda ushlab turmang, aks holda teri shikastlanishi mumkin;
* amaliyot so‘nggida oyoqlarga albatta krem surting.